CELEX: 32020D0619
Language: hu
Date: 2020-04-30 00:00:00
Title: A Tanács (EU) 2020/619 határozata (2020. április 30.) az Európai Unió által az erdészeti jogszabályok végrehajtásáról, az erdészeti irányításról és az erdészeti termékek kereskedelméről szóló, az Európai Unió és a Vietnámi Szocialista Köztársaság közötti önkéntes partnerségi megállapodás 18. cikke alapján létrehozott, a megállapodás végrehajtásával foglalkozó vegyes bizottságban annak eljárási szabályzatának elfogadásával kapcsolatban képviselendő álláspontról

8.5.2020   
               
               
                  HU
               
               
                  Az Európai Unió Hivatalos Lapja
               
               
                  L 147/1
               
            
         A TANÁCS (EU) 2020/619 HATÁROZATA
         (2020. április 30.)
         az Európai Unió által az erdészeti jogszabályok végrehajtásáról, az erdészeti irányításról és az erdészeti termékek kereskedelméről szóló, az Európai Unió és a Vietnámi Szocialista Köztársaság közötti önkéntes partnerségi megállapodás 18. cikke alapján létrehozott, a megállapodás végrehajtásával foglalkozó vegyes bizottságban annak eljárási szabályzatának elfogadásával kapcsolatban képviselendő álláspontról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 207. cikke (3) bekezdésére, valamint a 207. cikke (4) bekezdésének első albekezdésére, összefüggésben a 218. cikke (9) bekezdésével,
         tekintettel az Európai Bizottság javaslatára,
         mivel:
         
                     (1)
                  
                  
                     Az erdészeti jogszabályok végrehajtásáról, az erdészeti irányításról és az erdészeti termékek kereskedelméről szóló, az Európai Unió és a Vietnámi Szocialista Köztársaság közötti önkéntes partnerségi megállapodást (a továbbiakban: megállapodás) az Unió az (EU) 2019/854 tanácsi határozat (1) révén megkötötte, és a megállapodás 2019. június 1-jén hatályba lépett.
                  
               
                     (2)
                  
                  
                     A megállapodás 18. cikkének (1) bekezdése alapján létrehozott, a megállapodás végrehajtásával foglalkozó vegyes bizottságnak (a továbbiakban: a vegyes bizottság) a megállapodás 18. cikke (3) bekezdésének megfelelően el kell fogadnia eljárási szabályzatát.
                  
               
                     (3)
                  
                  
                     Meg kell határozni az Unió által a vegyes bizottságban képviselendő álláspontot, mivel a vegyes bizottság eljárási szabályzata kötelező érvényű lesz az Unióra nézve.
                  
               
                     (4)
                  
                  
                     Helyénvaló, hogy az Unió támogassa az eljárási szabályzat elfogadását, amely attól fogva biztosítani fogja az Unió és a Vietnámi Szocialista Köztársaság közötti zökkenőmentes és átlátható együttműködést a megállapodás és – végül – az erdészeti jogszabályok végrehajtására, az erdészeti irányításra és az erdészeti termékek kereskedelmére vonatkozó engedélyezési rendszer végrehajtása terén,
                  
               ELFOGADTA EZT A HATÁROZATOT:
         
            1. cikk
            
               (1)   Az erdészeti jogszabályok végrehajtásáról, az erdészeti irányításról és az erdészeti termékek kereskedelméről szóló, az Európai Unió és a Vietnámi Szocialista Köztársaság közötti önkéntes partnerségi megállapodás 18. cikke alapján létrehozott, a megállapodás végrehajtásával foglalkozó vegyes bizottságban az Unió által képviselendő álláspont az, hogy a vegyes bizottság eljárási szabályzatának (2) elfogadását támogatni kell.
            
            
               (2)   Az Unió képviselői a vegyes bizottság következő ülésének fejleményeire tekintettel – a Tanács keretében való további határozathozatal nélkül, a tagállamokkal a helyszíni koordinációs megbeszélések keretében folytatott konzultáció alapján – jóváhagyhatják az eljárási szabályzat tervezetére vonatkozó kisebb, nem jelentős változtatásokat.
            
         
         
            2. cikk
            Ez a határozat az elfogadásának napján lép hatályba.
         
         
            Kelt Brüsszelben, 2020. április 30-án.
            
               
                  a Tanács részéről
               
               
                  az elnök
               
               G. GRLIĆ RADMAN
            
         
         
            (1)  A Tanács (EU) 2019/854 határozata (2019. április 15.) az erdészeti jogszabályok végrehajtásáról, az erdészeti irányításról és az erdészeti termékek kereskedelméről az Európai Unió és a Vietnami Szocialista Köztársaság között létrejött önkéntes partnerségi megállapodás megkötéséről (HL L 147., 2019.6.5., 1. o.).
         
            (2)  Lásd az ST 7027/20 dokumentumot a http://register.consilium.europa.eu oldalon.